stanford-oval/wikipedia huggingface dataset:
דארן הייז

| --- | --- |

דארן הייז, 2006
 לידה:  8 במאי 1972 (בן 52) בריזביין, קווינסלנד שבאוסטרליה
 שם לידה:  Darren Stanley Hayes 
 מוקד פעילות:  אוסטרליה 
 תקופת הפעילות:  מ-1993
 סוגה:  פופ, פופ רוק, מוזיקה אלקטרונית
 סוג קול:  טנור, טנור די גרציה 
 חברת תקליטים:  Roadshow, קולומביה רקורדס, Powdered Sugar
 שיתופי פעולה בולטים:  סבג' גארדן
 darrenhayes.com
 פרופיל ב-IMDb
 
דארן סטנלי הייז (באנגלית: Darren Stanley Hayes; נולד ב-8 במאי 1972 בבריזביין, אוסטרליה) הוא זמר ופזמונאי אוסטרלי.
קריירה

עיקר פרסומו נבע מהיותו חצי מהצמד סבג' גארדן (יחד עם דניאל ג'ונס), שבין שיריו המפורסמים ניתן למצוא את הסינגלים: "I Want You", "Truly Madly Deeply", "The Animal Song" ו-"To The Moon And Back". במהלך הקריירה שלו נמכרו במצטבר מעל 25 מיליון עותקים מאלבומיו ומאלבומי סבג' גארדן.
בשנת 2002, שנה לאחר פירוקה של סבג' גארדן, הוציא הייז את אלבום הסולו הראשון שלו, Spin, שזכה להצלחה רבה בייחוד בזכות הסינגל הראשון בו, Insatiable.
בשנת 2004 הוציא הייז את אלבום הסולו השני שלו, The Tension and The Spark. הסינגל הראשון מתוכו, Pop!ular, הגיע למקום הראשון במצעד הדאנס האמריקאי וזכה להצלחה נאה במצעדים נוספים ברחבי העולם.
ב-31 באוקטובר 2005, כתב הייז יחד עם המפיק המוזיקלי האמריקאי, רוברט קונלי (אנ'), את הסינגל "So Beautiful".
ביולי 2006 הודיע הייז על נישואיו בטקס אזרחי בלונדון לריצ'רד, בן זוגו מזה שנתיים, ובכך הביא קץ לשמועות שנפוצו על העדפותיו המיניות.
בשנת 2007 הוציא הייז את אלבום הסולו השלישי שלו, אלבום כפול בשם This Delicate Thing We've Made.
במהלך שנת 2010 הודיע הייז על סיום הקלטת אלבומו הרביעי, האמור לצאת בשנת 2011.
בשנת 2023 השתתף הייז בעונה החמישית של תוכנית המציאות "הזמר במסכה" שם הגיע למקום השני.
ד'תתס"ג

ד'תתס"ג (4863)  היא שנה עברית  אשר  החלה ביום א' בתשרי, אור ל-15 בספטמבר 1102 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 1103. שנה מסוג בשה, איננה מעוברת, ואורכה 355 ימים. זו שנה חמישית לשמיטה.
נפטרו

י' באייר – הרי"ף (רבי יצחק אלפסי), ראש ישיבה בצפון אפריקה ובספרד ומגדולי פוסקי ההלכה הראשונים, נודע בשל חיבורו הלכות רב אלפס. (נולד בד'תשע"ג)
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ג'יהיו

זהו שם קוריאני; שם המשפחה הוא .
| --- | --- |

ג'יהיו ב-2024
 לידה:  1 בפברואר 1997 (בת 27) גורי, מחוז גיונגגי, קוריאה הדרומית
 שם לידה:  פארק ג'י-סו
 שם במה:  ג'יהיו
 מוקד פעילות:  קוריאה הדרומית 
 תקופת הפעילות:  מ-2015
 מקום לימודים:  Baekmun Elementary School, Guri Girls' Middle School, Cheongdam High School 
 עיסוק:  ְזמרת • רקדנית
 סוגה:  קיי-פופ • ג'יי-פופ
 שפה מועדפת:  קוריאנית 
 כלי נגינה:  קול
 חברת תקליטים:  JYP • וורנר מיוזיק גרופ • ריפבליק רקורדס
 פרופיל ב-IMDb
 
פארק ג'י-היו בפשטות ג׳יהיו (בקוריאנית: 박지효; באנגלית: Jihyo;‏ נולדה ב-1 בפברואר 1997) נולדה בשם פארק ג׳י-סו, היא זמרת ורקדנית דרום-קוריאנית והסולנית של להקת הבנות טווייס שהורכבה על ידי JYP אנטרטיינמנט המכילה תשע בנות.
ראשית חייה

ג'יהיו נולדה ב-1 בפברואר 1997 בעיר גורי שבמחוז גיונגגי, דרום קוריאה. שם הלידה שלה היה פארק ג'י-סו.
קריירה

JYP גילו את ג'יהיו לאחר שהשתתפה בתחרות בתוכנית של נאבר וניצחה במקום השני. לאחר מכן היא הצטרפה ל-JYP אנטרטיינמנט כמתלמדת בגיל שמונה והתאמנה במשך עשר שנים לפני הופעת הבכורה שלה. במהלך שנות האימונים שלה, ג'יהיו הייתה ידועה בתור הפנים של קו הנעורים של חברת הקוסמטיקה Innisfree יחד עם חבר להקת הבנים Boyfriend. היא הוכשרה והתאמנה יחד עם אמני קיי-פופ רבים של החברה JYP כגון Sunmi, ג'ו קוון וNichkhun. ג'יהיו הייתה אמורה להופיע לראשונה בלהקת בנות יחד עם נייאון, ג'ונגיון וסאנה, אך הפרויקט בוטל. במקום זאת, כולן הצטרפו לתוכנית הריאליטי הדרום קוריאנית Sixteen, תחרות שנועדה לבחור את החברות של להקת הבנות טווייס. לפני התחרות היא שינתה את שמה באופן חוקי לג'יהיו. כאחת המשתתפות המנצחות, היא המשיכה והצטרפה ללהקת הבנות שזה עתה הוקמה - טווייס. ג'יהיו אמנם לא הייתה החברה המבוגרת ביותר ביותר בקבוצה, אולם בהמשך הצביעו חברותיה ללהקה לג'יהיו כמנהיגתן בהצבעה אנונימית. באוקטובר 2015, טווייס הופיעו לראשונה עם המיני-אלבום הראשון שלהן, The Story Begins. הסינגל הראשי של האלבום "Like Ooh-Ahh" הוא שיר הבכורה הראשון בתעשיית הקיי-פופ שהגיע למאה מיליון צפיות ביוטיוב.
ב-18 באוגוסט 2023 יצא אלבום הסולו הראשון שלה, Zone.
חיים אישיים

באוגוסט 2019, אימתו ואישרו הסוכנויות המייצגות את ג'יהיו ואת קאנג דניאל, חבר לשעבר של להקת הבנים וונה ואן (אנ') כי הם נמצאים במערכת יחסים. הם תוארו כ"זוג העוצמתי" החדש של תעשיית הקיי-פופ על ידי התקשורת.
דיסקוגרפיה > מיני-אלבומים

| שם האלבום | פרטים |
| --- | --- |
Zone:  מתוזמן: 18 באוגוסט 2023  חברת תקליטים: JYP אנטרטיינמנט  פורמטים: CD, הורדה דיגיטלית, סטרימינג
דיסקוגרפיה > סינגלים

| שם הסינגל | שנה | אלבום |
| --- | --- | --- |
| Killin' Me Good | 2023 | Zone |
דיסקוגרפיה > שיתופי פעולה

| שם השיר | שנה | מקום שיא במצעדי קוריאה | שם האלבום |
| --- | --- | --- | --- |
| "The Reason Why I'm Beautiful"  (עם בן וג'ונג און ג'י) | 2016 | 97 | Popular Music Crush Pt. 1 from Inkigayo Music Crush |
דיסקוגרפיה > קרדיט בכתיבת שירים

| שנה | שם השיר | שם האלבום | אמן | עם | אזכור |
| --- | --- | --- | --- | --- | --- |
| 2017 | "Eye Eye Eyes" | Signal | טווייס | צ'ייאונג |  |
| 2017 | "24/7" | Twicegram | טווייס | נייאון |  |
| 2018 | "HO!" | What Is Love? | טווייס |  |  |
| 2018 | "Sunset" | Yes or Yes | טווייס |  |  |
| 2019 | "Girls Like Us" | Fancy You | טווייס |  |  |
| 2019 | "Get Loud" | Feel Special | טווייס | JQ |  |
| 2019 | "21:29" | Feel Special | טווייס | כל חברות טווייס |  |
גביע נשיא אירלנד

| --- | --- |
 ענף:  כדורגל
 תאריך ייסוד:  2014
 ארגון מפעיל:  התאחדות הכדורגל האירית (FAI)
 מספר מתמודדים:  2
 מדינות משתתפות:  אירלנד אירלנד
 זוכה:  דרסי סיטי (2023)
 הכי הרבה זכיות:  דאנדוק וקורק סיטי (3)
 
גביע נשיא אירלנד (באנגלית: President of Ireland's Cup) הוא מפעל כדורגל מסוגת הסופר קאפ המשוחק אחת לשנה בין אלופת ליגת העל האירית לבין מחזיקת גביע ה-FAI.
הגביע נקרא על שם נשיא אירלנד, והוא היווה תחליף למספר טורנירים מסוגת הסופר קאפ שבוטלו לאורך השנים.
הטורניר נוסד ב-2014, ובשנתו הראשונה התמודדו בו אלופת הליגה סנט פטריק אתלטיק ומחזיקת הגביע סלייגו רוברס.
הגמר לפי שנים

| שנה | זוכה | תוצאה | סגנית | הערות |  |
| --- | --- | --- | --- | --- | --- |
| 2014 | סנט פטריק אתלטיק | 1–0 | סלייגו רוברס |  |  |
| 2015 | דאנדוק | 2–1 | סנט פטריק אתלטיק |  |  |
| 2016 | קורק סיטי | 2–0 | דאנדוק |  |  |
| 2017 | קורק סיטי | 3–0 | דאנדוק |  |  |
| 2018 | קורק סיטי | 4–2 | דאנדוק |  |  |
| 2019 | דאנדוק | 2–1 | קורק סיטי |  |  |
2020: לא שוחק בשל התפרצות נגיף הקורונה
| 2021 | דאנדוק | 1–1 (4–3 פ) | שמרוק רוברס |  |  |
| 2022 | שמרוק רוברס | 1–1 (5–4 פ) | סנט פטריק אתלטיק |  |  |
| 2023 | דרי סיטי | 2–0 | שמרוק רוברס |  |  |
הערות שוליים

↑  President unveils Cup for decider, 2014-02-25
↑  Office of the President of Ireland, Diary President Attends The Inaugural Presidents Cup Fixture, president.ie (באנגלית)
↑  "VIDEO: Dundalk win the President's Cup". www.rte.ie. 2 במרץ 2015. נבדק ב-2 במרץ 2015. {{cite web}}:  (עזרה)
↑  "Cork claim President's Cup by beating Dundalk". www.rte.ie. 27 בפברואר 2016. נבדק ב-7 במרץ 2016. {{cite web}}:  (עזרה)
↑  "Cork hit Dundalk for three to retain President's Cup". www.rte.ie. 17 בפברואר 2017. נבדק ב-17 בפברואר 2017. {{cite web}}:  (עזרה)
↑  "Stunning Cork comeback sees them power past Dundalk in Oriel". www.rte.ie. 11 בפברואר 2018. נבדק ב-11 בפברואר 2018. {{cite web}}:  (עזרה)
↑  "Dundalk claim the President's Cup despite O'Connor's goalscoring Cork City return". The 42. 9 בפברואר 2019. נבדק ב-14 בפברואר 2019. {{cite web}}:  (עזרה)
↑  "First blood to Dundalk as they win President's Cup on penalties". The Irish Times. 12 במרץ 2021. נבדק ב-12 במרץ 2021. {{cite web}}:  (עזרה)
↑  "Jack Byrne with the decisive spot kick as Rovers secure President's Cup". The Irish Times. 11 בפברואר 2022. נבדק ב-11 בפברואר 2022. {{cite web}}:  (עזרה)
↑  "Memorable return for Jack Byrne as Shamrock Rovers beat Pat's on penalties". the42. נבדק ב-12 בפברואר 2022. {{cite web}}:  (עזרה)
גביע סטנקוביץ'

| --- | --- |
 ענף:  כדורסל
 תאריך ייסוד:  2005
 ארגון מפעיל:  פיב"א
 מספר מתמודדים:  4
 זוכה:  גרמניה גרמניה ב
 הכי הרבה זכיות:  אנגולה אנגולה   אוסטרליה אוסטרליה   ניו זילנד ניו זילנד   סלובניה סלובניה (2)
 sports.sina.com.cn/bscup/
 
גביע סטנקוביץ' לאלופות היבשות' (באנגלית: Stanković Continental Champions' Cup) הוא טורניר כדורסל בינלאומי אשר ברוב המקרים מיועד לאלופות פיב"א הלאומיות. הטורניר מאורגן על ידי פיב"א. הרעיון לגביע הגיע מד"ר קארל צ'ינג, נשיאה של פיב"א במטרה להוקיר את עבודתו הרבה של מזכירה הכללי של פיב"א בדימוס, בוריסלאב סטנקוביץ'. ד"ר צ'ינג בחר בסין כמדינה שתארח ותארגן את משחקי הטורניר. הטורניר מארח נבחרות שזכו באליפות יבשתם ואת הנבחרת שזכתה במשחקים האולימפיים ובאליפות העולם למעט הנבחרת המאולתרת של כוכבי ליגת הפיתוח של ה-NBA שייצגה את ארצות הברית. עד היום, אורגנו ארבעה טורנירים החל משנת 2005, מדי שנה.
תוצאות הטורנירים

| שנה | מארחת (מיקום הגמר) | אלופה | סגנית | מקום שלישי | מקום רביעי |
| --- | --- | --- | --- | --- | --- |
| 2005 | סין (בייג'ינג) הרפובליקה העממית של סין | ליטא ליטא | ארגנטינה ארגנטינה | אוסטרליה אוסטרליה | הרפובליקה העממית של סין סין |
| 2006 | סין (נאנג'ינג וקונסאן) הרפובליקה העממית של סין | יוון יוון | גרמניה גרמניה | צרפת צרפת | ברזיל ברזיל |
| 2007 | סין (צ'ינגזאו ומקאו) הרפובליקה העממית של סין מקאו | סלובניה סלובניה | הרפובליקה העממית של סין סין | ארצות הברית נבחרת כוכבי ה-NBDL | אנגולה אנגולה |
| 2008 | סין (האנגג'ואו) הרפובליקה העממית של סין | אנגולה אנגולה | הרפובליקה העממית של סין סין | סרביה סרביה | רוסיה רוסיה |
| 2009 | סין (קונסאן) הרפובליקה העממית של סין | אוסטרליה אוסטרליה | טורקיה טורקיה | הרפובליקה העממית של סין סין | אנגולה אנגולה |
| 2010 | סין (לוצ'ג'וי) הרפובליקה העממית של סין | סלובניה סלובניה | אוסטרליה אוסטרליה | הרפובליקה העממית של סין סין | איראן איראן |
| 2011 (1) | סין (האינינג) הרפובליקה העממית של סין | אנגולה אנגולה | אוסטרליה אוסטרליה | רוסיה רוסיה | הרפובליקה העממית של סין סין |
| 2011 (2) | סין (גואנגג'ואו) הרפובליקה העממית של סין | ניו זילנד ניו זילנד | רוסיה רוסיה | הרפובליקה העממית של סין סין | אנגולה אנגולה |
| 2012 | סין (גואנגג'ואו) הרפובליקה העממית של סין | הרפובליקה העממית של סין סין | אוסטרליה אוסטרליה | תוניסיה תוניסיה | רוסיה רוסיה |
| 2013 (1) | סין (לאנצ'ג'וי) הרפובליקה העממית של סין | אוסטרליה אוניברסיטת אוסטרליה | ארגנטינה ארגנטינה | הרפובליקה העממית של סין סין | פוארטו ריקו פוארטו ריקו |
| 2013 (2) | סין (גואנגג'ואו) הרפובליקה העממית של סין | ארגנטינה ארגנטינה | הרפובליקה העממית של סין סין | ניגריה ניגריה | פוארטו ריקו פוארטו ריקו |
| 2014 | סין (לוו-יאנג) הרפובליקה העממית של סין | רוסיה רוסיה ב | סלובניה סלובניה | הרפובליקה העממית של סין סין | אנגולה אנגולה |
| 2015 | סין (ציניואן) הרפובליקה העממית של סין | ניו זילנד ניו זילנד | מקסיקו מקסיקו | ונצואלה ונצואלה ב | הרפובליקה העממית של סין סין |
| 2016 | סין (בייג'ינג) הרפובליקה העממית של סין | צרפת צרפת ב | ארגנטינה ארגנטינה | ניגריה ניגריה | הרפובליקה העממית של סין סין |
| 2017 | סין (שנג'ן) הרפובליקה העממית של סין | גרמניה גרמניה ב | קרואטיה קרואטיה | הרפובליקה העממית של סין סין | מצרים מצרים |
ד'תתק"ס

ד'תתק"ס (4960)  היא שנה עברית  אשר  החלה ביום א' בתשרי, אור ל-23 בספטמבר 1199 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 1200. שנה מסוג הכז, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'תתקט"ו

ד'תתקט"ו (4915)  היא שנה עברית  אשר  החלה ביום א' בתשרי, אור ל-9 בספטמבר 1154 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 1155. שנה מסוג השא, איננה מעוברת, ואורכה 355 ימים. זו שנה ראשונה לשמיטה.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ד'תתקט"ז

ד'תתקט"ז (4916)  היא שנה עברית  אשר  החלה ביום א' בתשרי, אור ל-30 באוגוסט 1155 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 1156. שנה מסוג גכז, היא מעוברת, ואורכה 384 ימים. זו שנה שנייה לשמיטה.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
גביע נייסמית' (טורניר)

| --- | --- |
 ענף:  כדורסל
 תאריך ייסוד:  1995 
 תאריך פירוק:  2005
 מספר מתמודדים:  2 
 מדינה מארחת:  קנדה קנדה
 זוכה אחרון/נה:  מכבי תל אביב (זכייה ראשונה)
 הכי הרבה זכיות:  טורונטו ראפטורס (6 זכיות)
 
גביע נייסמית' (באנגלית: Naismith Cup) היה משחק ראווה קדם-עונה של ה-NBA. מ-1995 עד 2000 הוא שוחק בין שתי קבוצות ה-NBA הקנדיות ונקובר גריזליס וטורונטו ראפטורס במקומות נייטרליים ברחבי קנדה.
הטורניר נקרא על שמו של ג'יימס נייסמית', ממציא הכדורסל הקנדי, והוא נוצר במקור כדי לגייס כסף עבור קנדה בסקטבול (Canada Basketball), בדומה לתחרות גביע פירסון בין קבוצות הבייסבול הקנדיות מה-MLB טורונטו בלו ג'ייז ומונטריאול אקספוס. לאחר שהגריזליס עברו לממפיס בוטל הטורניר, אך הראפטורס המשיכו את המסורת של אירוח משחקי קדם עונה בערים קנדיות תחת השם סדרת ה-NBA קנדה (NBA Canada Series). הראפטורס ניצחו בסדרה את ונקובר 4–1.
לפני עונת 2003/2004 ב-NBA חודש הטורניר כמשחק בין-לאומי בין הראפטורס לקבוצה אירופית, ששוחק באייר קנדה סנטר בטורונטו. ב-2003 הייתה היריבה פנאתינאיקוס היוונית, וב-2004 הייתה זו בנטון טרוויזו מאיטליה. בטורניר 2005 נרשם ההפסד הבינלאומי היחיד של הראפטורס, למכבי תל אביב הישראלית. מיקומו של הגביע המקורי לא ידוע.
תוצאות

| עונה> טורונטו–ונקובר | תאריך> טורונטו–ונקובר | עיר> טורונטו–ונקובר | אולם> טורונטו–ונקובר | מארחת> טורונטו–ונקובר | תוצאה> טורונטו–ונקובר | אורחת> טורונטו–ונקובר | קהל> טורונטו–ונקובר |
| --- | --- | --- | --- | --- | --- | --- | --- |
| 1995 | 21 באוקטובר | ויניפג | ויניפג ארנה | קנדה ונקובר גריזליס | 77–98 | קנדה טורונטו ראפטורס | 11,203 |
| 1996 | 27 באוקטובר | קלגרי | קנדיאן איירליינס סאדלדום | קנדה ונקובר גריזליס | 80–77 | קנדה טורונטו ראפטורס | 15,104 |
| 1997 | 20 באוקטובר | הליפקס | הליפקס מטרו סנטר | קנדה טורונטו ראפטורס | 107–98 | קנדה ונקובר גריזליס | 8,190 |
| 1998 | 19 באוקטובר | ונקובר | ג'נרל מוטורס פלייס | המשחק בוטל בעקבות השביתה ב-NBA | המשחק בוטל בעקבות השביתה ב-NBA | המשחק בוטל בעקבות השביתה ב-NBA | המשחק בוטל בעקבות השביתה ב-NBA |
| 1999 | 18 באוקטובר | אדמונטון | סקייריץ' סנטר | קנדה ונקובר גריזליס | 84–110 | קנדה טורונטו ראפטורס | 12,852 |
| 2000 | 12 באוקטובר | אוטווה | קורל סנטר | קנדה טורונטו ראפטורס | 97–92 | קנדה ונקובר גריזליס | 14,783 |
משחקים בינלאומיים
| 2003 | 10 באוקטובר | טורונטו | אייר קנדה סנטר | קנדה טורונטו ראפטורס | 100–76 | יוון פנאתינאיקוס | 17,749 |
| 2004 | 20 באוקטובר | טורונטו | אייר קנדה סנטר | קנדה טורונטו ראפטורס | 86–83 | איטליה בנטון טרוויזו | 10,668 |
| 2005 | 16 באוקטובר | טורונטו | אייר קנדה סנטר | קנדה טורונטו ראפטורס | 103–105 | ישראל מכבי תל אביב | 17,281 |
הערות שוליים

↑  אופירה אסייג, ‏מכבי ראויה לנ.ב.א - ניצחה בטורונטו, באתר ONE‏, 16 באוקטובר 2005
↑  רענן וייס, מכבי ת"א ניצחה בחוץ את טורונטו ראפטורס, באתר ynet, 16 באוקטובר 2005
↑  מכבי תל אביב: 14 שנה לניצחון של אנתוני פארקר בטורונטו, באתר וואלה, 16 באוקטובר 2019
↑  "As the Raptors and Grizzlies prepare for a throwback, where is the Naismith Cup?". The Athletic. 2020. נבדק ב-2023-09-15.
דארן סטאר

| --- | --- |

 לידה:  25 ביולי 1961 (בן 63) פוטומק, ארצות הברית 
 מדינה:  ארצות הברית 
 מקום לימודים:  אוניברסיטת קליפורניה בלוס אנג'לס  Winston Churchill High School 
 פרופיל ב-IMDb
 
דארן בנט סטאר (באנגלית: Darren Bennett Star; נולד ב-25 ביולי 1961) הוא תסריטאי ומפיק טלוויזיה וקולנוע אמריקאי ממוצא יהודי. ידוע בעיקר בשל הסדרות "מלרוז פלייס", "בוורלי הילס 90210" ו"סקס והעיר הגדולה". סטאר היה שותף בהפקת ויצירת הסדרות ואף השתתף בכתיבת ובימוי חלק מהפרקים.
ביוגרפיה

סטאר נולד וגדל בפוטומק שמדינת מרילנד בארצות הברית לאב רופא שיניים. הוא בעל תואר מאוניברסיטת דרום קליפורניה. בגיל צעיר יצא מהארון כהומוסקסואל.
נסיונותיו הראשונים של סטאר בעולם הטלוויזיה היו תסריט שלא הופק לסדרה ושתי סדרות כושלות לבני נוער.
הקריירה של סטאר החלה למעשה לאחר הצלחת "בוורלי הילס 90210" וניתן לו הקרדיט על שהצליח להחיות את הקריירה של אהרון ספלינג כמפיק טלוויזיה מצליח. הרעיון לאופרת סבון לבני נוער נהגה ברשת FOX ששכרה את סטאר, שהיה ידוע ככותב לבני נוער, על מנת שיפתח את הרעיון ויכתוב את התסריט לסדרה. סטאר פיתח את רעיון הסדרה שעסק בחיי בני נוער בבוורלי הילס. הסדרה שודרה בין השנים 1990–2000 וזכתה לפופולריות עצומה בעונותיה הראשונות.
לאחר הצלחת "בוורלי הילס 90210" יצר סטאר בהפקת ספלינג את "מלרוז פלייס", סדרת אופרת סבון שגם כולל דרמה. "מלרוז פלייס" עסקה בחייהם של צעירים בגילאי ה-20–30 שלהם בלוס אנג'לס. הסדרה התבססה במידה רבה על חוויותיו של סטאר במגוריו בלוס אנג'לס. הסדרה השפיעה רבות בכך שהיא הציבה בקדמת הבמה נשים מצליחות וחזקות והולידה גל של סדרות שעסקו בכך, היא שודרה מ-1992 עד 1998.
ב-1995 פותה סטאר על ידי CBS לנטוש את ספלינג ולכתוב ולהפיק עבורם סדרות. תחת CBS הפיק סטאר את "סנטרל פארק וסט" שנכשלה.
ב-1998 יצר והפיק ל-HBO את "סקס והעיר הגדולה". הסדרה התבססה על טוריה של העיתונאית קנדיס בושנל ועסקה בחייהן של ארבע רווקות בגילאי ה-30 וחייהן (בעיקר המיניים) במנהטן. הסדרה עסקה רבות בנושאי הרווקות, מעמד האישה, זוגיות ונישואין. החופש היצירתי שאיפשרה לו HBO בנוסף לפיקוח הרגולטורי בשידורי הכבלים בארצות הברית שמאפשר הצגה מפורשת של יחסי מין הפכו את "סקס והעיר הגדולה" לסדרה בוטה יחסית וסייעו בכך להצלחתה. הסדרה זכתה להצלחה בקרב הקהל הרחב, המבקרים ואנשי המקצוע. הסדרה הייתה מועמדת לפרסי אמי רבים וזכתה פעמיים בפרס גלובוס הזהב.
ב-2000 הפיק את "גרוס פוינט" שפותחה על ידו לרשת ה-WB כמעין סאטירה על אופרות הסבון לצעירים ובעיקר על "בוורלי הילס 90210" שהוא פיתח. הסדרה עסקה במאוחרי הקלעים של צילומי דרמת נוער והיצרים על הבמת ובין השחקנים. באותה שנה גם פיתח את "וול סטריט" שעסקה בברוקרים ניו יורקרים. שתי הסדרות לא שרדו מעבר לעונה בודדת.
ב-2003 הפיק את "מיס מאצ'" שעסקה בשדכנית ניו-יורקית. גם סדרה זו נכשלה וירדה משידור לאחר מספר פרקים מועט.
ב-2008 יצר עבור רשת The CW את הסדרה 90210 שהיא ספין אוף לסדרה שלו מתחילת דרכו, "בוורלי הילס 90210".
סטאר יצר והפיק את הסדרה יאנגר, ששבע עונותיה שודרו בשנים 2015–2021.
סדרות שהיה שותף ביצירתן והפקתן

בוורלי הילס 90210 ‏ (1990–2000)
מלרוז פלייס (1992–1999)
סקס והעיר הגדולה (1998–2004)
גרוס פוינט (2000–2001)
וול סטריט (2000–2001)
מיס מאצ' (2003)
יאנגר (2015–2021)
אמילי בפריז (2020)
פשוט ככה (2021)
פרוד (2022)
גבריאל שוורצמן

| --- | --- |

 לידה:  23 באוקטובר 1976 (בן 47) בוקרשט, הרפובליקה הסוציאליסטית של רומניה 
 הדרגה הגבוהה ביותר:  רב אמן משנת 1993
 מד כושר מרבי:  2537 (ינואר 2000)
 מד כושר נוכחי:  2533 (לא פעיל)
 השכלה:  אוניברסיטת פלורידה, בית הספר וורטון 
 מדינה:  רומניה,  ארצות הברית
 
גבריאל שוורצמן (נולד ב-23 באוקטובר 1976, בוקרשט) הוא שחמטאי יהודי-רומני ואמריקאי בדרגת רב אמן, שהשיג דרגה זו בגיל 17.
ביוגרפיה

גבריאל שוורצמן החל להשתתף בתחרויות שחמט בגיל 4. בשנת 1988 הוא סיים במקום השני באליפות העולם לילדים עד גיל 12 (זכתה יהודית פולגאר). בשנת 1992 אליפות העולם בשחמט לנוער עד גיל 16 הוא סיים במקום החמישי. בתחילת שנות ה-90 של המאה ה-20 שוורצמן היגר לארצות הברית. בשנת 1996 הוא זכה באליפות ארצות הברית הפתוחה. בשנת 1999 הוא חזר על הישג זה (במשותף עם מספר שחמטאים).
שוורצמן הוא בוגר תואר ראשון בכלכלה מאוניברסיטת פלורידה ותואר שני מאוניברסיטת פנסילבניה (וורטון).
בשנת 2000 שוורצמן עזב את השחמט ועבר לעבוד בהיי-טק.
קבלת דרגות בינלאומיות

1992 - אמן בינלאומי
1993 - רב אמן.
ד'תתק"ע

ד'תתק"ע (4970)  היא שנה עברית  אשר  החלה ביום א' בתשרי, אור ל-1 בספטמבר 1209 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 1210. שנה מסוג גכז, היא מעוברת, ואורכה 384 ימים. זו שנת שמיטה.
נולדו

רבי יחיאל בן אורי, פוסק הלכה ומקובל מחסידי אשכנז. אביו של הרא"ש. (נפטר בכ"א בתשרי ה'כ"ד)
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דגרתל הפורפוריה

| דגרתל הפורפיריה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: דגרתיליים
סוג:: דגרתל הפורפיריה
שם מדעי
 Talegalla ‏לסון, 1828

דגרתל הפורפיריה או טָלֵגָלוּס (שם מדעי: Talegalla) הוא סוג של דמויי-תרנגול ממשפחת הדגרתיליים שבסדרת התרנגולאים.
דגרתלים אלה בעלי מקור המזכיר את מקורה הקצר והחזק של הפורפיריה. הסוג כולל 3 מינים החיים רק באינדונזיה ובפפואה ניו גיני ביערות גשם או באזורים הרריים.
הדגרתלים חיים בקבוצות קטנות והם מסתובבים ביער ומחפשים מיני צמחייה, פירות או חרקים למאכל. הם מצויים רוב הזמן על הקרקע ועפים לעיתים רחוקות. הם בונים את קינם במכתש חול עליו הם דוגרים וממלאים בחול ואז בודקים את הטמפרטורה ומורידים או מוסיפים חול על פי הצורך.
מינים

Talegalla cuvieri
Talegalla fuscirostris
Talegalla jobiensis
גבריאל שחור

| --- | --- |

 לידה:  1963 (בן 61 בערך) גן שמואל, ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  1981–2008 (כ־27 שנים)
 דרגה:   תת-אלוף
 תפקידים בשירות
 מפקד טייסת 160  מפקד טייסת 118  מפקד בסיס פלמחים
 פעולות ומבצעים
   המערכה ברצועת הביטחון   האינתיפאדה השנייה     מלחמת לבנון השנייה
 עיטורים
   צל"ש אלוף
 תפקידים אזרחיים
 מייסד ומנכ"ל חברת סקיי סאפיינס
 
גבריאל (גבי) שחור (נולד ב-1963) הוא תת-אלוף במילואים בצה"ל, כיהן כמפקד בסיס פלמחים.
ביוגרפיה

שחור נולד וגדל בקיבוץ גן שמואל בנם של מרדכי ולושיה, ואחיו הצעיר של רן שחור. אביו נפטר כשהיה בן שמונה. בנעוריו היה שחיין מצטיין בסגנון חזה, במסגרת אגודת הפועל גבעת חיים.
ב-1981 התגייס לקורס טיס, אותו סיים ב-1983 בהצטיינות במגמת מסוקי קרב. הוא שירת כטייס בטייסת מגע הקסם ולאחר מכן בטייסת המסק"ר הראשונה כמפקד גף מבצעים וקצין פרויקט מסווג שזכה בפרס ביטחון ישראל. בספטמבר 1987 זכה לצל"ש ממפקד חיל האוויר, על חלקו כטייס קוברה במשימת חיפוי וחילוץ כוח מחטיבת גבעתי בדרום לבנון.  ב-1987 מונה לסמ"ט (סגן מפקד טייסת) ב' בטייסת הקוברות הצפונית, ולאחר מכן כסמ"ט א' בטייסת המסק"ר הראשונה.
במרץ 1990 נשלח מטעם חיל האוויר לארצות הברית במסגרת משלחת לקליטת מסוקי האפאצ'י AH-64 ("פתן"). עם שובו מונה לסמ"ט בטייסת הצרעה, טייסת ה"פתן" הראשונה בחיל. ב-1996 מונה למפקד טייסת המסק"רים הראשונה. בעקבות אסון המסוקים ב-1997 מונה למפקד טייסת דורסי הלילה, טייסת מסוקי ״יסעור״.
בתפקידו הבא שירת כראש מחלקת תכנון וארגון בלהק אוויר. ב-2005 מונה למפקד בסיס פלמחים ושירת בתפקיד עד 2008. הוא פיקד על הבסיס בתקופת מלחמת לבנון השנייה ואף השתתף בגיחות מבצעיות בעצמו. הוא עסק בפיתוח מערך כלי טיס בלתי מאוישים.
לאחר שחרורו היה ממייסדי חברת סקיי סאפיינס העוסקת בפיתוח טכנולוגיות למעקב ותצפית מהאוויר לשימושים אזרחיים וצבאיים. כמו כן עבד בקרן הון הסיכון פיטנגו.
השכלה וחיים אישיים

שחור בוגר תואר ראשון במשפטים מהאוניברסיטה העברית בירושלים ובעל תואר שני במנהל עסקים בתוכנית של אוניברסיטת תל אביב ואוניברסיטת נורת'ווסטרן.
שחור היה נשוי לראומה עד מותה בשנת 2024 ואבא לשלושה ילדים, מתגורר במודיעין-מכבים-רעות. אחיו הוא רן שחור, גם הוא תא"ל במילואים, שהיה מפקד מערך המבצעים המיוחדים, מפקד היחידה הטכנולוגית של אגף המודיעין ומפקד סיירת מטכ"ל.
ד'תתקי"ג

ד'תתקי"ג (4913)  היא שנה עברית  אשר  החלה ביום א' בתשרי, אור ל-1 בספטמבר 1152 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 1153. שנה מסוג בשז, היא מעוברת, ואורכה 385 ימים. זו שנה שישית לשמיטה.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל